OpenLLM-France/wikimedia huggingface dataset:
# Hermann Ebbinghaus

Hermann Ebbinghaus (Barmen, 1850eko urtarrilaren 24a-Halle, 1909ko otsailaren 26a) alemaniar psikologoa izan zen. Oroimenaren alorra ikertu zuen bereziki, zentzurik gabeko silabak lan tresna gisa erabiliz. Obra nagusiak: Oroimenaren inguruan (1885) eta Psikologiaren oinarriak (1908).

## Erreferentziak

* ↑ Lur entziklopedietatik hartua.
* Datuak: Q57332
* Multimedia: Hermann Ebbinghaus / Q57332
# Hermann J. Abs

Hermann Josef Abs (Bonn, Alemania, 1901eko urriaren 15a - Bad Soden, Alemania, 1994ko otsailaren 5a) bankaria izan zen.

## Bizitza

Gaztetan musika eta matematika ikasteko asmoa azaldu bazuen ere, ikasketak utzi eta Bonngo banketxe judu batean hasi zen lanean. 1933-1935 urte bitartean Koloniako banketxe pribatu batean lan egin zuen eta aldi berean, gauez, zuzenbide-ikasketak egin zituen unibertsitatean. 1935. urterako Berlingo Delbrück banketxeko kide zen. Bidaia ugari egin zituen eta hizkuntzak ikasi zituen. 1937an Deutsche Bankeko zuzendaritza batzordeko kide zen Berlinen. Garrantzizko lana egin zuen Kreditanstalt für Wiederaufbau erakundean (Berreraikuntzarako kredituen erakundea), Marshall planaren kredituak bideratuz. Erakunde horretako lehendakari eta ohorezko lehendakari izan zen.
1957an Alemaniar Länderretako Bankuaren sorreran parte hartu zuen, eta banku horretatik abiatuta eratu zen hain zuzen ere Bundesbank. Trebezia handiz negoziatu zituen alemaniar Reicharen zorrak Londresekin. 1957an Deutsche Bankeko lehendakari izan zen, eta 1967. urtetik aurrera banketxe horretako ikuskaritza batzordeko presidente. Robert Pferdemengesekin batera, Adenauer kantzilerraren finantza aholkulari nagusietako bat izan zen. Elkarte handietako hogeita hamar administrazio batzordetan baino gehiagotan lan egin du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q65059
* Multimedia: Hermann Josef Abs / Q65059
# Hermann Goldschmidt

Hermann Mayer Salomon Goldschmidt (1802ko ekainak 17-1866ko apirilak 26), bere bizitzaren zatirik handiena Frantzian igaro zuen astronomo eta margolari alemaniar bat izan zen.
Frankfurten jaio zen, eta merkatari judu baten semea zen. Parisera joan zen artea ikastera, eta zenbait margolan margotu zituen, bere arreta astronomian jarri aurretik.
1861eko apirilean, Saturnoren bederatzigarren ilargia aurkitu zuela iragarri zuen, Titan eta Hiperionen artean, eta Quiron bezala izendatu zuena. Baina erratu egin zen, ilargi hori ez zen existitzen.
Eguzki eklipse oso bat gertatu baino minutu batzuk lehenago gertatzen diren itzal bandak ikusten lehena izan zen, 1820an.
Royal Astronomical Societyko urrezko domina eman zioten 1861ean. Ilargian, bere omenez izendatutako krater bat dago, baita asteroide gerrikoan bere izena daraman asteroide bat ere, 1614 Goldschmidt asteroidea.
14 asteroide aurkitu zituen:
* 21 Lutetia
* 32 Pomona
* 36 Atalanta
* 40 Harmonia
* 41 Dafne
* 44 Nisa
* 45 Eugenia
* 48 Doris
* 49 Pales
* 52 Europa
* 54 Alexandra
* 56 Meletea
* 61 Danae
* 70 Panopea
* Datuak: Q77022
* Multimedia: Hermann Mayer Salomon Goldschmidt / Q77022
# Hermann Heinrich Gossen

Hermann Heinrich Gossen (Düren, 1810eko irailaren 7a – Kolonia, 1858ko otsailaren 13a) ekonomialari prusiarra izan zen, «erabilgarritasun marjinala»ren teoria garatu zuen lehena izan zen.

## Erreferentziak

* ↑ Gossen, Hermann Heinrich. (1983). The laws of human relations and the rules of human action derived therefrom. MIT Press ISBN 0-262-07090-1. PMC 9254497. (Noiz kontsultatua: 2022-07-15).

## Kanpo estekak

* Datuak: Q62835
* Multimedia: Hermann Heinrich Gossen / Q62835
# Hermann Göring

Hermann Wilhelm Göring (Rosenheim, 1893ko urtarrilaren 12a - Nurenberg, 1946ko urriaren 15a) alemaniar politikari eta militarra izan zen, Hitlerren ordezkaria eta Luftwafferen komandante gorena izandakoa.

## Bizitza

Lehen Mundu Gerran sarri kondekoratu zuten. Manfred von Richthofenen azken oinordekoa izan zen.
1922an Alderdi Nazionalsozialistan sartu zen. SAko buru izendatua, 1923ean Municheko estatu kolpea emateko ahaleginean parte hartu zuen. 1928an diputatu hautatu zuten; 1932an Reichstageko lehendakari hautatu zuten eta baliabide guztiak erabili zituen, negozio munduan batez ere, Hitler kantziler izan zedin (1933). Honek kargurik gorenenetara deitu zuen: Aire ministro eta Luftwaffeko komandante (1935), Reicheko mariskal eta gerrako ekonomiako buru nagusi (1940) izan zen.
Oso bizitza lasaia egin zuen, ondasun oparoak bereganatuz eta naziek hartzen zituzten lurraldeetako artelan-bildumak osatuz. Luftwaffek izan zituen hondamenen ondorioz, Göringen ospea ilundu egin zen: Hitlerrek baztertu egin zuen (lehenago bere ondorengotzat hautatu bazuen ere), eta alderditik egotzi 1945ean. Nurenbergeko epaiketetan heriotzara kondenatu zuten; kartzelan bere burua hil zuen pozoituta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q47906
* Multimedia: Hermann Göring / Q47906
# Hermann Joseph Muller

Hermann Joseph Muller (New York, 1890eko abenduaren 21a - Indianapolis, 1967ko apirilaren 5a) estatubatuar irakaslea eta genetikalaria izan zen. 1946ko Medikuntzako Nobel Saria jaso zuen aurkitu zuelako x izpiek mutazioak eragin ditzaketela.
Biologia irakatsi zuen Rice Unibertsitatean. Mutazio genetiko hilgarrietan zentratu zuen bere ikerketa. Gero Columbia eta Texasko unibertsitateetan irakasle izan zen eta erradiazioaren eta mutazio hilgarrien arteko harreman kausala aurkitu zuen. 1930eko hamarkadan genetika lantzen jarraitu zuen Berlinen, Leningradon eta Europako beste hiri batzuetan. 1940an Estatu Batuetara itzuli zen.
Erradiazioaren (mutagenesia) eragin fisiologiko eta genetikoei buruz egindako lanagatik eta proba eta gerra nuklearren epe luzeko arriskuei buruz egindako ohartarazpenengatik izan zen ezaguna.

## Lanak

* Herman Joseph Muller, Modern Concept of Nature (SUNY Press, 1973). ISBN 0-87395-096-8.
* Herman Joseph Muller, Man's Future Birthright (SUNY Press, 1973). ISBN 0-87395-097-6.
* H. J. Muller, Out of the Night: A Biologist's View of the Future (Vanguard Press, 1935).
* H. J. Muller, Studies in Genetics: The Selected Papers of H. J. Muller (Indiana University Press, 1962).

## Kanpo estekak

* Datuak: Q83598
* Multimedia: Hermann Joseph Muller / Q83598
# Gustavo V.a Suediakoa

Gustavo V.a (suedieraz: Oscar Gustaf Adolf; Drottningholmeko Jauregia, 1858ko ekainaren 16a - Drottningholmeko Jauregia, 1950eko urriaren 29a) Suediako erregea 1907tik 1950era arte (Bernadotte leinukoa). Oskar II.a eta Sofia Nassaukoaren seme zaharrena. Jaiotzean Värland-eko duke titulua eman zioten.
1881eko irailaren 20an ezkondu zen Estokolmon Viktoria Badengoarekin. Bikoteak seme-alaba hauek izan zituen:
Gustavo V.a Suediako eta Norvegiako printze oinordeko izan zen 1872. urtean. Suediako erregea izan zen 1907 urtetik (Norvegia 1905. urtean banandu zen), eta bera izan zen azken monarka gobernuan erabakitzeko ahalmena izan zuena, eta 1918an parlamentarismoa onartu behar izan zuen. Hala ere, kanpo- eta barne-politikan sartu zen, eta behin baino gehiagotan (batez ere, bi mundu gerretan) kontra eginez gobernu parlamentarioari. Suediako monarka batek izan duen gobernualdi luzeena izan zuen, 43 urtekoa. Politikari dagokionez joera kontserbadorea izan zuen, eta Alemania eta agintari nazi batzuekin gerturatze diplomatikoaren aldeko politika izan zuen. Nazionalistekin izan zuen harremanagatik, eta bere ustezko homosexualitateagatik polemika iturri izan zen.
Bigarren Mundu Gerraren ondoren, eta osasun-arrazoien eraginez, erregeak Nizan denboraldi luzeak pasatzen zituen.
Garaiko tenis-jokalari onenen artean egon zen (Mr. G. ezizena erabiltzen zuen).

## Erreferentziak

* Datuak: Q52890
* Multimedia: Gustav V of Sweden / Q52890
# Gusterath

Gusterath Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 1.869 biztanle zituen 4,41 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q186863
* Multimedia: Gusterath / Q186863
# Gustine (Kalifornia)

Gustine Kaliforniako hiri bat da. Merced konderrian kokatua dago. 2010ean 5.520 biztanle zituen, 4,0 kilometro koadrotan banatuta.

## Ikus, gainera

* Merced konderria

## Kanpo estekak

* Datuak: Q2295402
* Multimedia: Gustine, California / Q2295402
# Gustavo Zavala

Gustavo Noe Zavala (Buenos Aires, Argentina 1960ko irailaren 5a) Apocalipsis (1983) eta Tren Loco (1990) Heavy Metal talde argentinarren sortzailea, baxu-jotzailea, teklatu jotzailea, autorea, musikagilea eta liderra da. Artista polifazetikoa, idazlea ere, Argentinako Metalean esperientzia handia duena, 30 Heavy Metal disko fonografiko grabatu eta agertu dena.

## Kanpo estekak

* Datuak: Q16573594
# Gustavo de Arístegui

Gustavo Manuel de Arístegui y San Román (Madril, 1963ko ekainaren 6a) espainiar diplomazialari eta politikaria da.
Pedro Manuel Aristegi irundarraren semea da. PPren zerrendetan Espainiako Diputatuen Kongresuan egon zen.

## Lanak

* El islamismo contra el Islam (2004).
* La Yihad en España. La obsesión por reconquistar Al-Ándalus. La esfera de los libros (2005).
* Contra Occidente. La emergente alianza antisistema. La esfera de los libros (2008).
* Encrucijadas árabes. Ediciones Singular. (2011).
Taldekoak:
* El espacio de seguridad, libertad y justicia en la Unión Europea.
* El euro. Sus consecuencias no económicas (1999).
* Datuak: Q5889949
* Multimedia: Gustavo de Arístegui / Q5889949
# Gustavo de Maeztu Museoa

Gustavo de Maeztu Museoa Lizarrako San Nikolas kalean Gustavo Maeztu Whitney-ri (Gasteiz, 1887-1947) eskainitako museoa da. Bertan bere bizitzan zehar eginiko lan plastiko zein grafikoak ikus daitezke. Bertan jorratzen diren gaiak anitzak dira: erretratuak, bodegonak eta paisaiak nagusiki.

## Historia

Gustavo de Maeztu 1887ko abuztuaren 30ean jaio zen Gasteizen. 1894ean Bilbora lekualdatuko da familiarekin batera, non bere amak irakaskuntzan jardungo duen. 1905 eta 1906ean bere lehen lanak ikusgai jarriko ditu Bilboko Arte Ederren Erakusketan. 1907ko apiriletik ekainera Parisera joango da bertako kulturan murgiltzeko. Bertan Paco Durrio, Ignacio Zuloaga eta Tomás Meaberekin elkartuko da. Parisen izango du Zurbaran, Greco, Velazquez ,Ribera eta Picasso bezalako artisten lanak ezagutzeko. Itzultzean Jose Arruerekin elkartuko da eta idazteko grina azalduko du. Horrela, 1910ean Andanzas y episodios del Sr. Doro eta 1911n El gato azul. Novela de acción nobelak idatziko ditu. Madril, Bartzelona, Bilbo Londres eta beste hainbat geldialdi egin ondoren Lizarran jarriko da bizitzen, Lizarrako bere etxean hilko da 1949ko otsailaren 7an. Nafarroako erregeen jauregia 1991n berrituko da eta bertan erakusten da ordutik berak utzitako ondarea.

## Eraikina eta museoa

Museoa San Nikolas kaleko lehenengo zenbakian dago kokatua, Nafarroako Erregeen jauregia deritzona. Eraikina hiru zatitan banatua dago. Batetik Gustavo Maezturen lanak erakusten diren espazioa eraikinaren lehen eta bigarren solairuan. Espazio hau bederatzi geletan banatua dago. Bigarren espazioa 'Lizarrako barrokoko izar eta lirioak erakusketa' hartzen du . Bertan, Lizarrako Udalaren jabetzako Borboi dinastiako errege-erreginen erretratu multzo bat erakusten da. Hirugarren espazioa, berriz, behe solairuan kokaturik, aldi baterako erakusketa espazio moduan erabiltzen da. Bertan bi hilabetez behin aldatzen da erakusketaz.

## Kanpo estekak

* www.museogustavodemaeztu.com
* Datuak: Q46997675
* Multimedia: Museo Gustavo de Maeztu / Q46997675
# Gustine (Texas)

Gustine Texasko herri bat da. Comanche konderrian kokatua dago. 2010ean 476 biztanle zituen, 2,37 kilometro koadrotan banatuta.

## Ikus, gainera

* Comanche konderria

## Kanpo estekak

* Datuak: Q738989
# Gustavo Zapata

Gustavo Miguel Zapata (1967ko urriaren 15a - ) Argentinako futbolari ohia da.

## Selekzio nazionala

Argentinako selekzioarekin :
| Urtea | Partida | Gol |
| 1991 | 4 | 0 |
| 1992 | 0 | 0 |
| 1993 | 14 | 0 |
| 1994 | 0 | 0 |
| 1995 | 0 | 0 |
| 1996 | 0 | 0 |
| 1997 | 7 | 0 |
| 1998 | 2 | 0 |
| Guztira | 27 | 0 |

## Kanpo loturak

* National Football Teams
* (Japonieraz) J.League Data Site
* Datuak: Q794648
# Gustavus udalerria, Trumbull konderria (Ohio)

Gustavus udalerria Ameriketako Estatu Batuetako Ohio estatuko udalerri bat da, Trumbull konderrian. Azken zentsuaren arabera 834 biztanle zituen, 25 milia karratu (65 km$^2$) eremuan.

## Ekonomia

2020ko zentsuaren arabera, Gustavus udalerriak 357 etxebizitza zeuden. Per capita diru-sarrerak 19.839 estatubatuar dolar ziren.

## Kanpo estekak

* Datuak: Q5621588
* Multimedia: Gustavus Township, Trumbull County, Ohio / Q5621588
# Honden

Honden-a (japonieraz: 本殿) (baita shinden (japonieraz: 神殿) edo (batzuetan shōden (japonieraz: 昇殿) - esaterako Ise santutegi handian - tenplu xintoisteko eraikuntza nagusia da, jainkotegiko kami sagaratua erabiltzeko, sarritan ispilu edo estatua batez irudikatua. Orokorrean eraikina santutegiaren atzeko aldean kokatuta dago eta jendearentzako itxita. Batzuetan, aurreko aldean haiden-a edo otoizlekua kokatzen da. Orokorrean haiden-aren eta honden-aren artean, heiden-a edo eskaintzen aretoa kokatzen da.

## Erreferentziak

* Tamura, Yoshiro (2000). «Japoniako nazioaren jaiotza». Japoniako budismoa - Kultur historia (Lehen Edizioa). Tokio: Kosei Publishing Company. p. 232 orrialde. ISBN 4-333-01684-3 .
* Smyers, Karen Ann (1999). Fox eta harribitxia: zentzu pribatuak eta partekatuak jatorrizko japoniar gurtza garaian . Honolulu: University of Hawaii Press. ISBN 0-8248-2102-5 . Ludowej 231775156 .
* ↑ JAANUS
* ↑ Shinden, "Shinden" Encyclopædia Britannica
* ↑ Mori Mizue
* ↑ Heiden, Encyclopedia of Shinto, accessed don November 17, 2009

## Kanpo estekak

* Datuak: Q2044994
* Multimedia: Honden / Q2044994
# Hondartza nudista

Hondartza nudista —hondartza naturista izenaz ere ezaguna, nahiz eta naturista adjektiboak beste esanahi batzuk ere badituen— gizakiak biluzik ibiltzeko gaitutako hondartza edo itsasertz eremua da. Hor, pertsonek erabat biluzik izateko eskubidea eta ohitura dute. Praktika hau bizi-filosofia bati lotuta egoten da maiz. Asko naturistak eta naturazaleak dira, eta ez dute giza gorputza ezkutatzeko beharrik ikusten. Haien ustez, nudismoak onura handiak dakartza osasunerako, buruz eta gorputzez. Hondartza horietan sarbidea libre izaten da, eta jeneralean hondartza arruntetatik bereizita egoten dira, hau da, jendea jantzita dabilen eremutik bereizita.
Hego Euskal Herrian, legez, hondartza guztiak dira nudistak, hondartzetan eta beste toki guztietan biluzik egoteko eskubidea baitago, tokiko lege antolamenduak aurkakoa ezartzen ez duen bitartean; hala ere, nudismoa eremu jakin batzuetan baizik ez da egiten, eskuarki. Ipar Euskal Herrian, berriz, hondartza nudistak sasilegalitatean daude; izan ere, Frantzia estatuan horrelako espazioen lege antolamendua oso zehaztuta dago, eta Lapurdikoak ez daude legez definituta.
Hondartza nudistak ez dira topless onartzen duten hondartzekin nahasi behar.

## Euskal Herriko hondartza nudistak

Euskal Herrian, nahiz eta zaletasun handia ez izan, badira zenbait hondartza nudista:

### Lapurdi

* Hendaiako Ondarraitz hondartza bukaeran, Dunbarriak aldean.
* Getariako Zenizko hondartza

### Gipuzkoa

* Saturraran.
* Zarautz, golf parean, Iñurritza aldean.
* Donostia Groseko hondartzan, Kursaal atzealdean.
* Santa Klara uhartean, Donostian.
* Tximistarri, Donostian.
* Kapelaundi, Hondarribian.
* Azabaratza hondartza, Pasaian.
* Artzuportu hondartza, Hondarribian

### Bizkaia

* Muriola, Barrikan.
* Barinatxe, Sopelan.
* Gorrondatxe, Getxon.
* Ogella, Ispasterren.
* Natxituko lapatza, Ean.

### Araba

Hondartza hauek urtegietan kokatzen dira.
* Arranguako zelaia, Ulibarri-Ganboako urtegian.
* Arroiabeko zelaia, Arroiabe lakuaan, Ulibarri-Ganboako urtegian.

### Nafarroa Garaia

Hondartza hauek urtegietan daude:
* Allozko urtegia, Leraten.
* Esako urtegia.

## Erreferentziak

* ↑ http://www.eitb.eus/es/eltiempo/playas/440668/hendaia-ondarraitz/
* ↑ http://www.eitb.eus/es/eltiempo/playas/440673/getaria-guethary-zenitz/
* 1 2 3 https://web.archive.org/web/20140417214611/http://www.hotelbienestar.com/es-es/naturism-pais-vasco.htm
* ↑ http://www.grgastronomia.com/webvisor.php?web=www.kuviajes.com/noticias/2004/0804/090810/viajes_090810-5.htm&gr_id=52401&gr_tabla=playasygolf%5B%5D

## Ikus, gainera

* Nudismo
* Naturismo

## Kanpo estekak

* (Gaztelaniaz) Hego Euskal Herriko zenbait hondartzei buruzko informazioa.
* (Ingelesez) Mundu osoko hondartza nudistak.
* (Ingelesez) Mundu osoko kanpin naturisten gida.
* (Gaztelaniaz) Frantziako hondartza nudisten gida.
* Datuak: Q847935
* Multimedia: Beach nudity / Q847935
# Honddu Isaf

Honddu Isaf, Galesko komunitate bat da, Powys konderrian. B4520 errepidean dago, Brecon eta Builth Wells udalerrien artean.
2011ko erroldaren arabera 395 biztanle zituen.

## Kanpo estekak

* Datuak: Q13129134
* Multimedia: Honddu Isaf / Q13129134
# Hondartze

Hondartzea itsasontzi bati gerta dakiokeen lehorreratze behartua da, lurraren kontra jotzen duenean, istripuz ala nahita eraginda, arroka artean, koralezko uharri batean edo hondarretan. Ontzia berreskuratzerik ez bada, naufragiotzat hartzen da ezbeharra.

## Hondartze ugarien tokiak

* Aral itsasoan, uraren maila asko jaitsi denez, arrantza industriako ontzi asko geratu dira hondarraren kontra, abandonatuta.
* Khambhateko golkoan, Indian, nahita hondartzen dituzte untziak Alang hiritik gertu, bertako langileek apurka txikita eta birziklatzeko.
* Kontxako badian, Donostian, ekaitza izaten denean, itsasaldia jaistean gertatzen dira hondartzeak tarteka (ikus argazkiak).

## Hondartze ezagun batzuk

* Exxon Valdez petrolio-ontziak koralaren kontra egin zuen hondartzea Alaskan 1984an eta isurketa kutsakor handia eragin zuen.
* Costa Concordia gurutzaontziak 2012an izan zuen istripuzkoa hondartzea Giglio uhartean, itsasertzetik gertuegi ibili zelako, nabigazioko erroreagatik.
* 1999ko abenduan kargako ontzi handi batek, Rilos delakoak, hondartzea izan zuen Ereagan, Bilboko itsasadarrean. Merkantzia-ontziaren pisu eta berezitasunak zirela eta, erreskate lanak oso konplexuak izan ziren (eskifaiako 36 lagunak hasieran onik atera zituzten dena dela). Atoiontziei kableak apurtu zitzaizkien lanetan eta, hainbat ahaleginen ostean, marea biziei itxoitea erabaki zuten. Hala, 2000. urteko urtarril amaieran lortu zuten hondartzatik kentzea. Nonbait, erreskate-lanak burutu zituen enpresari, lanengatiko ordain gisa, euro baren truke saldu zioten Rilos, desegin zezaten (istripua izan aurretik 75 milioitan zenbatetsita zegoen).

## Erreferentziak

* ↑ (Ingelesez) «Moynaq: The Rusting Ships Of The Aral Sea - Travel Tramp» www.travel-tramp.com (Noiz kontsultatua: 2018-09-25).
* ↑ (Ingelesez) «A graveyard goes silent» The Indian Express 2015-10-18 (Noiz kontsultatua: 2018-09-25).
* ↑ «Poluzio-jaleak - Zientzia.eus» zientzia.eus (Noiz kontsultatua: 2018-09-25).
* ↑ Vasca, EiTB Radio Televisión Pública. «Hondoratzea Italian: 'Costa Concordia'ko kapitaina errudun jo dute» www.eitb.eus (Noiz kontsultatua: 2018-09-25).
* ↑ Berria.eus. «Beste bost gorpu aurkitu dituzte 'Costa Concordia' itsasontzian» Berria (Noiz kontsultatua: 2018-09-25).
* ↑ «Rilos ontzia hondoa jota» UK Uribe Kostako aldizkaria (262): 29. 2014-12-02 (Noiz kontsultatua: 2018-09-20).

## Ikus, gainera

* Naufragioa
* Atoiontzia
* Zetazeoen hondartzea

## Kanpo estekak

* Datuak: Q14920473
* Multimedia: Grounded ships / Q14920473
# Hondartzain

Hondartzaina Eusko Jaurlaritzak eta hainbat udalen 2003tik aurrera hondartzak zaintzeko ipini duten pertsona da. Euren eginbeharren artean, ez dago soroslearena.

## Kanpo estekak

* Datuak: Q12259236
# Hondartza handia (Donibane Lohizune)

Hondartza handia :
| Ezaugarri orokorrak: ||
| - Kokalekua | Donibane Lohizune |
| - Luzera | ? m |
| - Batez besteko zabalera | ? m |
| - Betetasun maila | Handia |
| - Urbanizatze maila | Hirikoa |
| - Pasealekua | Bai |
| Hondartza mota: ||
| - Hondar mota | Xehea |
| - Bainuaren egoera | Lekuaren arabera |
| - Hondartza nudista | Bai |
| Kirolak: |
| - Surfa egiteko | Bai |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Oinez |
| - Sarbide seinaleztatua | Bai |
| Bestelako informazioa: |
| - Taberna kopurua | {{{taberna kopurua}}} |
| - Kanpina | Bai |
| - Herrigunerako distantzia | 0 m |
Hondartza handia Donibane Lohizuneko bost hondartzetako bat da, udalerriko herrigunean dagoena.
Hiru dikek babesturik dago.

## Erreferentziak

* ↑ Donibane Lohizuneko Udala. Des plages pour tous. .

## Kanpo estekak

* Datuak: Q25478683
# Harzburgita

| Harzburgita | Harzburgita | Harzburgita |
| Arroka igneoa ||||
| Mineral garrantzitsuak | Olibino Enstatita Espinela | Olibino Enstatita Espinela |
| Dentsitatea | 3,3 g/cm$^3$ | 3,3 g/cm$^3$ |
Harzburgita arroka ultramafiko plutoniko bat da. Olibino eta enstatitaz batez ere osatzen den peridotita bat da. Harz mendietan, Alemania, agertzen delako du izen hori. Mineral akzesorio gisa kromodun espinela ager daiteke.
Harzburgita lherzolitaren fusio partzialaren bitartez sortzen da. Harzburgita magma moduan iristen denean gainazalera basalto gisa agertzen da. Harzburgitaren urtze partzialak jarraitzen badu piroxeno gutzi duen dunita izeneko peridotita utziko du.

## Erreferentziak

* ↑ Hz densities

## Kanpo estekak

* Datuak: Q664311
* Multimedia: Harzburgite / Q664311
# Harzgerode

Harzgerode Alemaniako hiri-udalerri bat da, Saxonia-Anhalt estatuan. Azken zentsuaren arabera 7.698 biztanle zituen, 164,68 kilometro koadroko azaleran.

## Kanpo estekak

* Datuak: Q526353
* Multimedia: Harzgerode / Q526353
# Harztor

Harztor Alemaniako udalerria da. Turingia estatuan kokatuta dago, [[Nordhausen (barrutia)|Nordhausen]] barrutian. 2014an 6.050 biztanle zituen 74,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q507625
* Multimedia: Harztor / Q507625
# Harzungen

Harzungen Alemaniako udalerria da. Turingia estatuan dago, [[Nordhausen (barrutia)|Nordhausen]] barrutian. 2014an 211 biztanle zituen 3,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q551928
* Multimedia: Harzungen / Q551928